
Anexa nr. 1 la HCL nr. 75 / 10 iulie 2018 privind aprobarea 
criteriilor pentru stabilirea ordinii de prioritate în soluționarea cererilor
de locuințe și repartizarea locuințelor pentru tineri, 
destinate închirierii, în comuna Sîntandrei


OPIS CU ACTELE JUSTIFICATIVE

Dosarul pentru obţinerea unei locuințe pentru tineri destinate închirierii, construite și date în exploatare prin Agenția Națională pentru Locuințe trebuie să cuprindă obligatoriu următoarele acte: 
1. cerere tip (de la Registratura Primăriei Sîntandrei, de pe site-ul Primăriei); 
2. actele de identitate ale solicitantului şi ale membrilor familiei sale (dacă e cazul) în copie xerox;
3. certificatele de naștere, ale solicitantului şi ale membrilor familiei sale (dacă e cazul) în copie xerox;
4. certificatul de căsătorie (dacă este cazul) în copie xerox;
5. adeverință cu venitul mediu net lunar realizat atât de solicitant, cât şi de membrii familiei acestuia încadraţi în muncă, eliberată în luna depunerii solicitării, pentru ultimele 12 luni; 
6. actele de studii, copie xerox;
7. documente din care să rezulte suprafața locuibilă deținută în present - cu chirie / tolerat în spațiu; 
8. certificat  medical cu boala de care suferă solicitantul sau copilul minor aflat în întreţinerea acestuia, dacă necesită însoţitor sau o cameră în plus, conform condiţiilor stabilite prin O.U.G. nr. 40 / 1999 şi avizat de organele medicale competente; 
9. sentinţa de divorț (definitivă şi irevocabilă) / certificate de divorţ (dacă este cazul) în copie xerox; 
10. declarație notarială pe proprie răspundere cu următorul conținut:  
Solicitantul şi membrii familiei sale: * nu deţin / nu au deţinut în proprietate o locuinţă în comuna Sîntandrei; * nu sunt beneficiarii unei alte locuinţe cu chirie, proprietate de stat, proprietate a unităţii administrativ -  teritoriale sau a unităţii în care îşi desfăşoară activitatea, în comuna Sîntandrei; * nu realizează alte venituri decât cele pentru care a prezentat acte doveditoare la dosar; 
11. alte documente considerate ca fiind necesare în vederea susţinerii cererii.

